Maart 15, 2009 in Sonder kategorie
Gevaarlike naweek die, begin met Vrydag 13 en eindig met die Ides van Mars. Pasop vir swart katte en rugstekers!
Stoksielsaligalleen op die Sabbatsmiddag
Vroukie het so pas die pad gevat Pretoria toe–sy het more van vroeg af 'n workshop daar. Die feit dat sy more verjaar vererger die situasie, maar as jy in diens is moet jy maar maak soos Baas sê. Ek sal more iets spesiaals doen om haar te treat. Ek het 'n paar idees gesteel by Thomas en sal my daardeur laat lei.
My hart se maat
Koshuiskamers en kletskamers
Maart 7, 2009 in Sonder kategorie
Om die blogs te lees laat my terugdink aan die jare toet toe ek 'n inwoner van Vishuis op die Kovsiekampus was. Dis soos om in die koshuisgange te stap en by die kamers in te loer. In elke kamer is die ouens aan die gesels oor 'n wye verskeidenheid onderwerpe, elkeen wat inloer gesels saam en stap dan verder, en oor dit alles hang 'n rustige atmosfeer van gemeensaamheid.
Ek en Buurman staan so en gesels oor dit en dat en die tuin. Ek kla dat die kweek die kikoejoe inneem en dat die lawn so verwaarloos lyk. Hy sê hy het nou nylon, want dis wat al die buurt se honde op sy lawn kom doen!